Gerðu sítrónuvatnið þitt enn áhrifaríkara með þessu ofurkryddi Forsíða » Nýtt » Gerðu sítrónuvatnið þitt enn áhrifaríkara með þessu ofurkryddi Hjá mörgum er það hluti af morgunrútínunni að byrja daginn á volgu sítrónuvatni – enda talið gera líkamanum gott . Hér er þó ekki um neina nýja aðferð að ræða því sítrónusafi í vatni hefur verið vel þekkt aðferð í hundruðir ára . Enda er sítrónuvatnið talið allra meina bót . Eins og að skúra líkamann að innan Sítrónuvatn inniheldur mikið af efnum sem hjálpa til við að hreinsa eiturefni úr líkamanum . Sumir vilja meina að þetta sé eins og skúra líkamann að innan . Í sítrónum er mikið af góðum efnum sem örva meltinguna , styrkja ónæmiskerfið og drepa bakteríur og veirur . Þá er sítrónuvatnið talið geta stuðlað að betri svefni , unnið gegn brjóstsviða og haft góð áhrif á húðina . En er hægt að gera þessa morgunrútínu enn betri og áhrifaríkari ? Eitt öflugasta andoxunarefni svo vitað sé Til að gera sítrónuvatnið enn áhrifaríkara er tilvalið að blanda túrmeriki við það en það er einmitt einföld leið til að bæta túmeriki inn í daglega rútínu . Jurtin túrmerik hefur verið notuð sem krydd , lækningajurt og litarefni í Suðaustur-Asíu frá því um 600 fyrir Krist . Hér er því um aðra ævaforna aðferð að ræða sem á að virka vel . Jurtin hefur verið notuð um aldir gegn bólgum í líkamanum , liðagigt , magavandamálum , ýmsu ofnæmi , lifrarvandamálum og brjóstsviða . Þetta er eitt öflugasta andoxunarefni svo vitað sé og eykur það blóðflæði og þanþol æða . Þannig kemur það jafnvægi á blóðþrýstinginn og bætir um leið hjarta - og æðakerfið . Þá er það talið koma í veg fyrir skemmdir á innri líffærum , eins og t.d. heila , og hefur túrmerik verið viðfangsefni ótal vísindarannsókna undanfarin ár í tengslum við Alzheimer og Parkinson . Þá er einnig talið að jurtin geti haft áhrif á krabbameinsvöxt . Verið notað í indverska matargerð í þúsundir ára Túrmerik hefur verið notað í indverska matargerð í þúsundir ára og er talið að það geti verið ástæðan fyrir að enn í dag er Alzheimer ekki eins algengt á Indlandi og annars staðar í heiminum . Hér áður var því haldið fram að taugafrumur gætu ekki skipt sér og margfaldast eftir barnæsku . Í dag er hins vegar vitað að það gerist svo sannarlega . Því heilinn getur framleitt nýjar frumur þrátt fyrir hærri aldur og skiptir þá engu máli hversu gömul við verðum . Engu að síður þá gerist þetta ekki alveg sjálfkrafa og er eitt og annað hægt að gera til að hjálpa heilanum til þess . Þannig útbýrð þú þennan ofurdrykk : Hitaðu vatn . Kreistu safa úr 1/2 sítrónu og settu í bolla . Bættu 1/4 úr teskeið af túrmerik út í bollann . Helltu heitu vatninu út í bollann . Hrærðu vel saman – þar sem túrmerikið sest á botninn þarf líka að hræra á meðan drukkið er . Gættu þess að drekka vatnið á meðan það er heitt / volgt . Fyrir þá sem gæti þótt bragðið af kryddinu vont og vilja bragðbæta drykkinn gæti hjálpað að bæta 1/8 úr teskeið af hunangi út í .